Moshoeshoe

Moshoeshoe (n. 1786 – 11. maaliskuuta 1870 Thaba Bosiu) oli sothojen ensimmäinen johtaja ja Basutomaan (nyk. Lesotho) perustaja. 

Moshoeshoen isä Mokhachane oli sothoihin kuuluneen bamokoteli-klaanin päällikkö."Moshoeshoe I." Biographies. Answers Corporation, 2006. Answers.com 15 Apr. 2010. http://www.answers.com/topic/moshoeshoe

Moshoeshoe perusti eteläiselle Highveldille voimakkaan sothokuningaskunnan 1820- ja 1830-luvuilla mfecaneliikkeen seurauksena. Hän linnoitti vahvasti Thaba Bosiun ylängön ja rakensi suuren kuningaskunnan käyttäen tätä tukikohtanaan. Moshoeshoen kuningaskunta veti puoleensa ympäröivien aluiden nälänhädän ja sotien vaivaamia ihmisiä, jotka integroituivat yhteiskuntaan ja joiden tämän jälkeen katsottiin olevan sothoja. Moshoeshoe vahvisti valtakuntaansa myös sotilaallisesti hankkien aseita ja hevosia Kapmaasta. Moshoeshoe säilytti diplomatian keinoin ystävälliset välit naapurikuningaskuntiin ja maksoi ajoittain Shakalle suojelurahaa välttääkseen sotaa. 1830-luvun puoleenväliin mennessä valtion väkiluku oli kasvanut 30 000 ihmiseen, ja se oli eteläisen Highveldin suurin kuningaskunta.

Vuonna 1868 britit anneksoivat sothokuningaskunnan ja Moshoeshoen valta pieneni. Moshoeshoen jälkeläinen Moshoeshoe II (1938–1996) nousi itsenäisen Lesothon valtion ensimmäiseksi kuninkaaksi."Moshoeshoe I." Britannica Concise Encyclopedia. Encyclopædia Britannica, Inc., 1994-2010. Answers.com 15 Apr. 2010. http://www.answers.com/topic/moshoeshoe

Moshoeshoen päivä on nykyisin Lesothon kansallinen juhlapäivä, jota vietetään vuosittain 11. maaliskuuta.

 Lähteet 

Luokka:Lesothon kuninkaat
Luokka:Etelä-Afrikan historia
Luokka:1780-luvulla syntyneet
Luokka:Vuonna 1870 kuolleet